
	x)	opätovne potvrdiť rozhodné odsúdenie nezákonnej útočnej vojny Ruska proti Ukrajine a jeho útokov na globálnu mierovú a bezpečnostnú architektúru vrátane nástrojov BR OSN; zasadzovať sa za úplné prímerie s cieľom zmierniť utrpenie civilistov a za komplexný, spravodlivý a trvalý mier pre Ukrajinu vrátane spoľahlivých bezpečnostných záruk založených na Charte OSN a medzinárodnom práve, ktoré zabránia akejkoľvek obnovenej agresii a okamžite proti nej zasiahnu, a zároveň zabezpečiť plnú zodpovednosť za vojnové zločiny a návrat unesených ukrajinských detí, uväznených civilistov a vojnových zajatcov; podporovať OSN pri určovaní právnych mechanizmov na mobilizáciu zmrazených ruských aktív na obnovu Ukrajiny bez toho, aby to pre členské štáty EÚ predstavovalo finančnú záťaž; usilovať sa o odsúdenie kybernetických útokov na subjekty a jednotlivcov z tretích krajín, ktorých sa dopustilo Rusko a jeho spojenci;
	x)	opätovne potvrdiť rozhodné odsúdenie nezákonnej útočnej vojny Ruska proti Ukrajine a jeho útokov na globálnu mierovú a bezpečnostnú architektúru vrátane nástrojov BR OSN; zasadzovať sa za úplné prímerie s cieľom zmierniť utrpenie civilistov a za komplexný, spravodlivý a trvalý mier pre Ukrajinu vrátane spoľahlivých bezpečnostných záruk založených na Charte OSN a medzinárodnom práve, ktoré zabránia akejkoľvek obnovenej agresii a okamžite proti nej zasiahnu, a zároveň zabezpečiť plnú zodpovednosť za vojnové zločiny a návrat unesených ukrajinských detí, uväznených civilistov a vojnových zajatcov; podporovať OSN pri určovaní právnych mechanizmov na mobilizáciu zmrazených ruských aktív na obnovu Ukrajiny bez toho, aby to pre členské štáty EÚ predstavovalo finančnú záťaž; usilovať sa o odsúdenie kybernetických útokov na subjekty a jednotlivcov z tretích krajín, ktorých sa dopustilo Rusko a jeho spojenci; zdôrazniť, že obnova Ukrajiny by sa mala v prvom rade zamerať na posilnenie verejných služieb, bývania, zdravotnej starostlivosti, vzdelávania a civilnej infraštruktúry, pričom by sa mala zabezpečiť transparentnosť, demokratická účasť a boj proti korupcii ako podmienky spravodlivej obnovy;

	y)	zdôrazniť, že arktický región je oblasťou rastúceho geopolitického napätia, ktoré je spôsobené súperením o prírodné zdroje a rastúcou vojenskou prítomnosťou; vyjadriť vážne znepokojenie nad destabilizujúcimi bezpečnostnými a strategickými činnosťami Ruska v regióne; zdôrazniť, že je dôležité rešpektovať zvrchovanosť a územnú celistvosť Dánskeho kráľovstva a Grónska a sebaurčenie grónskeho ľudu, a poukázať na dôrazný odpor obyvateľov Grónska voči akýmkoľvek vonkajším pokusom o zmenu tohto štatútu bez ich slobodnej vôle a súhlasu; vyzvať EÚ a jej partnerov, aby podporovali Dánsko a Grónsko pri zaisťovaní stability regiónu vzhľadom na vonkajšie geopolitické tlaky, a to aj prostredníctvom posilnenej arktickej spolupráce; zdôrazniť potrebu silnejšieho zamerania EÚ a OSN na stabilitu, konštruktívny dialóg a plné dodržiavanie medzinárodného práva a Charty OSN v záležitostiach Arktídy;
	y)	zdôrazniť, že arktický región je oblasťou rastúceho geopolitického napätia, ktoré je spôsobené súperením o prírodné zdroje a rastúcou vojenskou prítomnosťou; vyjadriť vážne znepokojenie nad destabilizujúcimi bezpečnostnými a strategickými činnosťami Ruska v regióne; zdôrazniť, že je dôležité rešpektovať zvrchovanosť a územnú celistvosť Dánskeho kráľovstva a Grónska a sebaurčenie grónskeho ľudu, a poukázať na dôrazný odpor obyvateľov Grónska voči akýmkoľvek vonkajším pokusom o zmenu tohto štatútu bez ich slobodnej vôle a súhlasu; vyzvať EÚ a jej partnerov, aby podporovali Dánsko a Grónsko pri zaisťovaní stability regiónu vzhľadom na vonkajšie geopolitické tlaky, a to aj prostredníctvom posilnenej arktickej spolupráce; zdôrazniť potrebu silnejšieho zamerania EÚ a OSN na stabilitu, konštruktívny dialóg a plné dodržiavanie medzinárodného práva a Charty OSN v záležitostiach Arktídy; odmietnuť hrozby USA týkajúce sa Grónska; odmietnuť akúkoľvek hrozbu, nátlak alebo nároky na získanie územia nezlučiteľné s Chartou OSN, najmä ak sú v rozpore so zásadou zákazu hrozby alebo použitia sily;

	aa)	vyjadriť hlboké znepokojenie nad prebiehajúcimi vojenskými akciami na Blízkom východe vrátane destabilizačnej úlohy, ktorú zohráva Irán a regionálne teroristické organizácie pôsobiace ako jeho zástupcovia; zdôrazniť, že útoky Spojených štátov a Izraela sa uskutočňujú mimo multilaterálneho systému, ktorý je založený na pravidlách; vyjadriť plnú solidaritu s iránskym ľudom a jeho podporu, dôrazne odsúdiť iránsky režim za násilné potlačenie pokojných protestov, masové zabíjanie, svojvoľné zadržiavanie a popravy a vyzvať na zriadenie nezávislej vyšetrovacej misie OSN a plnú spoluprácu s ňou s cieľom zabezpečiť vyvodenie zodpovednosti za všetky závažné porušenia medzinárodného práva v oblasti ľudských práv a medzinárodného humanitárneho práva; uvítať prijatie rezolúcie BR OSN č. 2817 (2026), v ktorej sa čo najdôraznejšie odsudzujú útoky Iránu na Bahrajn, Kuvajt, Omán, Katar, Saudskú Arábiu, Spojené arabské emiráty, Jordánsko a Irak a požaduje ich okamžité zastavenie; odsúdiť aj útoky Iránu na Izrael; zintenzívniť diplomatické úsilie na multilaterálnych fórach a snažiť sa o užšiu spoluprácu s partnermi EÚ v regióne s cieľom podporiť zmiernenie napätia, obnovu, zmysluplný dialóg a udržateľnú regionálnu stabilitu v súlade s medzinárodným právom a zásadami OSN; zvážiť posilnenie libanonských štátnych štruktúr ako kľúč k stabilite;
	aa)	odsúdiť útoky Spojených štátov a Izraela predstavujúce úmyselné porušenie medzinárodného práva, ku ktorému dochádza mimo multilaterálneho systému založeného na pravidlách; dôrazne odsúdiť nerozlišujúce útoky izraelských síl na civilné obyvateľstvo a infraštruktúru, ktoré môžu podľa medzinárodného humanitárneho práva predstavovať vojnové zločiny; pripomenúť povinnosť Izraela ako okupačnej mocnosti plne dodržiavať medzinárodné právo vrátane ochrany civilného obyvateľstva a zákazu kolektívnych trestov a vyzvať na vyvodenie zodpovednosti za všetky spáchané porušenia; vyjadriť vážne znepokojenie nad vysokým počtom detských obetí v dôsledku izraelských útokov v Iráne; poukázať na to, že podľa medzinárodných organizácií boli od začiatku konfliktu zabité alebo zranené stovky detí vrátane 165 školáčok pri masakre v Minabe spôsobenom americkým náletom a najmenej 200 detí len v Iráne; vyjadriť hlboké znepokojenie nad prebiehajúcimi vojenskými akciami na Blízkom východe vrátane destabilizačnej úlohy, ktorú zohráva Irán a regionálne teroristické organizácie pôsobiace ako jeho zástupcovia; vyjadriť plnú solidaritu s iránskym ľudom a jeho podporu, dôrazne odsúdiť iránsky režim za násilné potlačenie pokojných protestov, masové zabíjanie, svojvoľné zadržiavanie a popravy a vyzvať na zriadenie nezávislej vyšetrovacej misie OSN a plnú spoluprácu s ňou s cieľom zabezpečiť vyvodenie zodpovednosti za všetky závažné porušenia medzinárodného práva v oblasti ľudských práv a medzinárodného humanitárneho práva; uvítať prijatie rezolúcie BR OSN č. 2817 (2026), v ktorej sa čo najdôraznejšie odsudzujú útoky Iránu na Bahrajn, Kuvajt, Omán, Katar, Saudskú Arábiu, Spojené arabské emiráty, Jordánsko a Irak a požaduje ich okamžité zastavenie; odsúdiť aj útoky Iránu na Izrael; zintenzívniť diplomatické úsilie na multilaterálnych fórach a snažiť sa o užšiu spoluprácu s partnermi EÚ v regióne s cieľom podporiť zmiernenie napätia, obnovu, zmysluplný dialóg a udržateľnú regionálnu stabilitu v súlade s medzinárodným právom a zásadami OSN; zvážiť posilnenie libanonských štátnych štruktúr ako kľúč k stabilite; vyzvať všetky strany, aby sa zapojili do skutočného diplomatického úsilia v multilaterálnych rámcoch zameraného na zmiernenie napätia, obnovu a podporu udržateľnej regionálnej bezpečnostnej štruktúry založenej na medzinárodnom práve a vzájomnom rešpekte; zdôrazniť, že dlhodobá stabilita na Blízkom východe sa nedá dosiahnuť vojenským nátlakom, ale vyžaduje si inkluzívny dialóg a dodržiavanie právnych noriem;

	aaa)	dôrazne odsúdiť útoky na civilné objekty vrátane škôl a obytných oblastí, ktoré mali za následok smrť detí a môžu predstavovať závažné porušenie medzinárodného humanitárneho práva; pripomenúť, že zákaz útokov na civilné objekty je jednou z najzákladnejších zásad medzinárodného humanitárneho práva, ako aj to, že deti majú nárok na osobitnú ochranu podľa medzinárodného práva, a požadovať vyvodenie plnej zodpovednosti za všetky porušenia spáchané voči nim;

	ab)	vziať na vedomie rezolúciu BR OSN č. 2803 zo 17. novembra 2025 o komplexnom pláne na ukončenie konfliktu v Gaze ako krok smerom k posilnenému dialógu a budovaniu dôvery medzi všetkými príslušnými zainteresovanými stranami a dôveryhodnú cestu k riešeniu založenému na existencii dvoch štátov; zdôrazniť význam ďalšieho preskúmania synergií a spolupráce medzi akýmikoľvek novými mechanizmami a existujúcimi medzinárodnými mierovými a bezpečnostnými štruktúrami podľa Charty OSN; aktívne spolupracovať s členskými štátmi na dosiahnutí trvalého prímeria, ktoré sa bude účinne vykonávať a dodržiavať, a na úplnej realizácii riešenia založeného na existencii dvoch štátov; odsúdiť všetky porušenia medzinárodného humanitárneho práva vrátane vojnových zločinov;
	ab)	vziať na vedomie rezolúciu BR OSN č. 2803 zo 17. novembra 2025 o komplexnom pláne na ukončenie konfliktu v Gaze ako krok smerom k posilnenému dialógu a budovaniu dôvery medzi všetkými príslušnými zainteresovanými stranami a dôveryhodnú cestu k riešeniu založenému na existencii dvoch štátov; zdôrazniť význam ďalšieho preskúmania synergií a spolupráce medzi akýmikoľvek novými mechanizmami a existujúcimi medzinárodnými mierovými a bezpečnostnými štruktúrami podľa Charty OSN; aktívne spolupracovať s členskými štátmi na dosiahnutí trvalého prímeria, ktoré sa bude účinne vykonávať a dodržiavať, a na úplnej realizácii riešenia založeného na existencii dvoch štátov; odsúdiť všetky porušenia medzinárodného humanitárneho práva vrátane vojnových zločinov spáchaných Izraelom; vziať do úvahy, že Izrael teraz veľmi jasne preukázal porušovanie mnohých pravidiel a povinností, ktoré mu vyplývajú z medzinárodného práva, a zásadne zlyhal v zabránení zločinu genocídy očividným nerešpektovaním rozhodnutí Medzinárodného súdneho dvora;

	aba)	odsúdiť bezprecedentný počet úmrtí a zranení civilistov, rozsiahle vysídľovanie obyvateľstva a systematické ničenie nemocníc a zdravotníckych zariadení v Gaze, za ktoré je zodpovedný Izrael; okrem toho odsúdiť blokádu humanitárnej pomoci zo strany Izraela, ktorá by mohla predstavovať vyhladovanie ako spôsob vedenia boja; odsúdiť navrhovaný „zákon o treste smrti“ v Izraeli zameraný na Palestínčanov; vziať do úvahy, že Izrael teraz veľmi jasne preukázal porušovanie mnohých pravidiel a povinností, ktoré mu vyplývajú z medzinárodného práva a článku 2 dohody o pridružení medzi EÚ a Izraelom1a, a zlyhal v zabránení zločinu genocídy nerešpektovaním rozhodnutí Medzinárodného súdneho dvora; z tohto dôvodu pozastaviť platnosť dohody o pridružení medzi EÚ a Izraelom;

______________
1a Euro-stredomorská dohoda, ktorou sa zakladá pridruženie medzi Európskymi spoločenstvami a ich členskými štátmi na jednej strane a Izraelským štátom na strane druhej (Ú. v. ES L 147, 21.6.2000, s. 3, ELI: http://data.europa.eu/eli/agree_internation/2000/384/oj).

	abb)	pozastaviť platnosť dohody o pridružení medzi EÚ a Izraelom a prehodnotiť zachovanie dohody, ktorá prispieva k legitimizácii a financovaniu štátu páchajúcemu zločiny proti ľudskosti a vojnové zločiny, zo strany EÚ;

	abc)	vyzvať na zastavenie všetkého vývozu zbraní do Izraela v súlade so spoločnou pozíciou Rady 2008/944/SZBP1a a záväzkami vyplývajúcimi z článkov I a III písm. e) Dohovoru o zabránení a trestaní zločinu genocídia, pretože tieto zbrane sa používajú na páchanie vojnových zločinov; zdôrazniť, že ak sa takéto transfery nezastavia, existuje vážne riziko spoluúčasti na vojnových zločinoch a genocíde;
______________
1a Spoločná pozícia Rady 2008/944/SZBP z 8. decembra 2008, ktorou sa vymedzujú spoločné pravidlá upravujúce kontrolu vývozu vojenskej technológie a materiálu (Ú. v. EÚ L 335, 13.12.2008, s. 99, ELI: http://data.europa.eu/eli/compos/2008/944/oj).

	abd)	dôrazne odsúdiť opakované útoky izraelských síl na pozície, personál a vybavenie dočasných síl OSN v Libanone (UNIFIL) na juhu krajiny vrátane priamej paľby, narušenia pozície OSN izraelskými tankmi a zranenia najmenej piatich príslušníkov mierových jednotiek a zabitia najmenej jedného; pripomenúť, že mierové jednotky OSN a priestory OSN nesmú byť nikdy terčom útokov a že takéto útoky môžu podľa medzinárodného práva predstavovať vojnové zločiny; vyzvať na vyvodenie plnej zodpovednosti a na úplné zaručenie bezpečnosti, ochrany a slobody pohybu síl UNIFIL;

	abe)	vyjadriť hlboké znepokojenie nad obmedzenou reakciou EÚ pri riešení a sankcionovaní údajného systematického porušovania medzinárodného humanitárneho práva Izraelom v Gaze a Predjordánsku vrátane neprimeraného použitia sily, rozširovania osád a humanitárnych obmedzení; poukázať na nesúlad s opatreniami prijatými v iných porovnateľných situáciách; zvážiť vhodné a primerané opatrenia vrátane okamžitého pozastavenia dohody o pridružení medzi EÚ a Izraelom v súlade s článkom 2 Zmluvy o EÚ a príslušnými rezolúciami OSN s cieľom zabezpečiť súdržnosť a dôveryhodnosť vonkajšej činnosti EÚ;

